যুক্তরাষ্ট্রের ইতিহাসের সবচেয়ে বিপজ্জনক ব্যক্তি ট্রাম্প: ন্যান্সি পেলোসি
মার্কিন প্রেসিডেন্ট ডোনাল্ড ট্রাম্পকে যুক্তরাষ্ট্রের ইতিহাসের সবচেয়ে বিপজ্জনক ব্যক্তি বলে অভিহিত করেছেন মার্কিন পার্লামেন্টের নিম্নকক্ষ প্রতিনিধি পরিষদের স্পিকার ন্যান্সি পেলোসি।  ডোনাল্ড ট্রাম্পকে মিথ্যাবাদী বলেও আখ্যায়িত করেন তিনি।  







বুধবার সাময়িকী ভ্যারাইটিকে দেয়া এক সাক্ষাৎকারে ন্যান্সি পেলোসি বলেন, ট্রাম্প মিথ্যা বলেন, সংবিধানের প্রতি তার কোনো শ্রদ্ধা নেই এবং তিনি শিশুদের ক্ষতি করেন।  খবর ডেইলি মেইলের।  




পেলোসি ডেমোক্র্যাটকদের প্রতি ট্রাম্পের পুনর্নির্বাচিত হওয়ার পথ বন্ধ করার আহ্বান জানিয়ে বলেন, মার্কিন যুক্তরাষ্ট্র আরো চার বছরের জন্য ট্রাম্পকে সহ্য করতে পারবে না।
ওই সাক্ষাৎকারে গত সপ্তাহে করোনাভাইরাস মোকাবিলায় ট্রাম্প প্রশাসনের গৃহিত পদক্ষেপের নিন্দা জানান ডোনাল্ড ট্রাম্পের কঠোর সমালোচক হিসেবে পরিচিত মার্কিন কংগ্রেসের নিম্নকক্ষ প্রতিনিধি পরিষদের এ স্পিকার। 
গত মাসের শুরুতে স্টেট অব ইউনিয়নে ট্রাম্পের বক্তব্য দেয়া শেষ হলে তার পেছনে বসে থাকা ন্যান্সি পেলোসি মার্কিন প্রেসিডেন্টের ভাষণের কাগজটি ছিঁড়ে ফেলেন।

মার্কিন প্রেসিডেন্ট ডোনাল্ড ট্রাম্পকে যুক্তরাষ্ট্রের ইতিহাসের সবচেয়ে বিপজ্জনক ব্যক্তি বলে অভিহিত করেছেন মার্কিন পার্লামেন্টের নিম্নকক্ষ প্রতিনিধি পরিষদের স্পিকার ন্যান্সি পেলোসি। ডোনাল্ড ট্রাম্পকে মিথ্যাবাদী বলেও আখ্যায়িত করেন তিনি।